text: [{"text_idx": "#000000", "text": "Vitnisbur\u00f0arKristnili\u0301vKirkja og samkomaMentan og SamfelagAndaktBo\u0301ka- og filmsumr\u00f8\u00f0urBloggurUng"}, {"text_idx": "#000002", "text": "Hv\u00f8r er prestur, Putins, Kirill?"}, {"text_idx": "#000003", "text": "Hv\u00f8r er presturin, i\u00f0 gj\u00f8rdi innra\u0301s Putins til eitt heilagt kri\u0301ggj?Sum ungur var \u00e6ttarfa\u00f0irin, Kirill, ein tann mest fr\u00e6lslynti og broytingarvinarligi presturin i\u0301 Russlandi. I\u0301 dag signar 75 a\u0301ra gamla russisk-ortodoksa yvirh\u00f8vd Russlands kri\u0301ggj Putins i\u0301 Ukraina. Hann er mynda\u00f0ur av fyrrverandi Sovjetsamveldinum og s\u00e6r vestliga si\u00f0menning sum kavrotin.Sum ungur var\u00f0 \u00e6ttfa\u00f0ir Russlands lasta\u00f0ur av konservativum russiskum bo\u0301lkum fyri at vera ov fr\u00e6lslyntur. Gudfr\u00f8\u00f0iligi ha\u0301sku\u0301li hansara i\u0301 Minsk, eftir at Sovjetsamveldi\u00f0 fall, var\u00f0 s\u00e6\u00f0 sum eitt ta\u00f0 mest opna og broytingarvinarliga i\u0301 ortodoksa heiminum. Hann var n\u00e6r evropeisku kirkjulei\u00f0arum og samskifti no\u0301gv vi\u00f0 teir. Og hann to\u0301k stig til eitt slo\u0301\u00f0bro\u0301tandi skjal um vi\u00f0urskifti kirkjunnar til framkomna samfelagi\u00f0, sum i\u0301 nu\u0301ti\u0301mans ma\u0301li f\u00f8rdi fram kirkjunnar r\u00e6tt til at seta seg upp i\u0301mo\u0301ti valdsharrunum, um teir gj\u00f8rdu seg inn a\u0301 kristin vir\u00f0ir.I\u0301 dag er 75-a\u0301ra gamli Moskva-\u00e6ttfa\u00f0irin, Kirill, alt anna\u00f0 enn fr\u00e6lslyntur: Hann hevur fagna\u00f0 autoritera lei\u00f0aran, Vladimir Putin, sum eitt undur Guds og signa\u00f0 russisku innra\u0301sina i\u0301 Ukraina 24.februar, i\u00f0 hevur f\u00f8rt til sla\u0301tran av vanligum borgarum i\u0301 tu\u0301sundatali og ringasta flo\u0301ttafo\u0301lkastreym Evropas si\u0301\u00f0an Annan Heimsbardaga."}, {"text_idx": "#000004", "text": "Felagsskapurin millum lei\u00f0aran i\u0301 russisk-ortodoksu kirkjuni, \u00e6ttfa\u00f0irin, Kirill fra\u0301 Moskva og Vladimir Putin to\u0301k dik a\u0301 seg i\u0301 umlei\u00f0 2012, ta\u0301 Putin var\u00f0 valdur sum forseti a\u0301 tri\u00f0ja sinni.."}, {"text_idx": "#000005", "text": "\u201cMa\u0301tti Harrin var\u00f0veitt russiska landi\u00f0... Eitt land, i\u00f0 nu\u0301 fevnir um Russland og Ukraina og Hvi\u0301tarussland og a\u00f0rar \u00e6ttarbo\u0301lkar og fo\u0301lk,\u201d seg\u00f0i Kirill i\u0301 eini sunnudagsgudst\u00e6nastu tri\u0301ggjar dagar eftir innra\u0301sina og kalla\u00f0i mo\u0301tst\u00f8\u00f0ufo\u0301lk Russlands fyri \u201co\u0301ndar kreftir\u201d."}, {"text_idx": "#000006", "text": "\u201cMa\u0301tti Harrin var\u00f0veitt russiska landi\u00f0... Eitt land, i\u00f0 nu\u0301 fevnir um Russland og Ukraina og Hvi\u0301tarussland og a\u00f0rar \u00e6ttarbo\u0301lkar og fo\u0301lk,\u201dKirill"}, {"text_idx": "#000007", "text": "Hv\u00f8r er ma\u00f0urin vi\u00f0 gra\u0301a skegginum, sta\u0301siliga h\u00f8vdapry\u0301\u00f0inum og teimum samankrympa\u00f0u eygunum, i\u00f0 ofta er at si\u0301ggja li\u00f0 vi\u00f0 li\u00f0 saman vi\u00f0 Putini? Hvat er ta\u00f0, i\u00f0 rekur hann?\u201cHeimurin er by\u0301ttur sundur i\u0301 eina eystliga og eina vestliga tjo\u0301\u00f0mentan, tann eystliga er vi\u00f0 yvirlutan, og tann vestliga er kavrotin, spilt og forfallin. Ta\u00f0 er ikki bert propaganda, hann er sannf\u00f8rdur um, at ta\u00f0 veruliga er so.\u201dDemokrati ella fo\u0301lkasty\u0301ri s\u00e6\u00f0 sum ein lo\u0301gleys fl\u00f8kjaKirill var\u00f0 borin i\u0301 heim sum Vladimir Mikhajlovitj Gundjajev i\u0301 Leningrad \u2013 i\u0301 dag Sankta P\u00e6tursborg \u2013 i\u0301 1946. Eldri beiggi hansara, pa\u0301pin og abbin vo\u0301ru eisini prestar, og abbi hansara var\u00f0 sendur i\u0301 eina av Gulag-revsilegum Sovjetsamveldsins vegna mo\u0301tst\u00f8\u00f0u si\u0301na mo\u0301ti pro-kommunistisku kirkjuni. Ungi Vladimir starva\u00f0ist sum teknari av landakorti, a\u0301\u00f0renn hann byrja\u00f0i a\u0301 prestasku\u0301lanum. Sum munkur to\u0301k hann navni\u00f0, Kirill eftir ein av halgimonnunum, i\u00f0 vo\u0301ru vi\u00f0 til at birta upp undir byrjanina til ta\u00f0 kyrilliska alfabeti\u00f0. Hann gj\u00f8rdist biskupur i\u0301 1976, erkabiskupur eitt a\u0301r seinni, metropolit i\u0301 1991 og i\u0301 2009 valdur sum ovasti lei\u00f0ari fyri russisk-ortodoksu kirkjuna, eitt av heimsins st\u00f8rstu kirkjusamfel\u00f8gum eftir kato\u0301lsku kirkjuna.Hann er ongin andaligur lei\u00f0ari og hevur aldri sja\u0301lvur ment nakra gudfr\u00f8\u00f0i, men heldur er hann ein dugnaligur politikkari, i\u00f0 ny\u0301tir ver\u00f0sligar grundreglur til kirkjulei\u00f0slu og hevur gj\u00f8rt ta russisk-ortodoksu kirkjuna til ein v\u00e6l riknan stovn, sigur Alexander Agadjanian, granskari vi\u00f0 Jerevan Statsuniversitet og professari a\u0301 Deplinum fyri A\u0301tru\u0301naliga gransking, russiska Statsuniversiteti\u00f0 i\u0301 Moskva.Kirill to\u0301k vi\u00f0 einari kirkju, i\u00f0 var\u00f0 merkt av einum risav\u00f8kstri aftana\u0301 fall ateistiska Sovjetsamveldsins. Hann var v\u00e6l umto\u0301ktur, hev\u00f0i i\u0301 mong a\u0301r veri\u00f0 vertur a\u0301 egnari sjo\u0301nvarps-ra\u0301s um a\u0301tru\u0301na\u00f0arligar spurningar og hev\u00f0i eina tru\u0301gv upp a\u0301, at kirkjan a\u0301tti at hava ein virknan leiklut i\u0301 russiska li\u0301vinum.\u201cMen sja\u0301lvt i\u0301 si\u0301num lutfalsliga fr\u00e6lslynta ti\u0301\u00f0arskei\u00f0i stri\u0301ddist hann vi\u00f0 at ly\u0301sa kristnu grundst\u00f8\u00f0una mo\u0301tvegis, eftir hansara tykki, ultra-fr\u00e6lslyntum hugsjo\u0301num sum mannar\u00e6ttindi, i\u00f0 hann go\u0301\u00f0to\u0301k vi\u00f0 ringum tannabiti sum naka\u00f0 vi\u00f0 kristnum uppruna, og postmoderna\u00f0a relativismu, sum hann fanst hvassliga at, og sum hann ikki kundi go\u0301\u00f0taka u\u0301r einum kristnum sjo\u0301narhorni,\u201d sigur Alexander Agadjinaian vi\u0301\u00f0ari.AtfinningarsamurRoyndir Kirills sum prestasonur i\u0301 Sovjetsamveldinum gj\u00f8rdi hann atfinningarsaman yvirfyri \u00f8llum, hann sa\u0301 sum vinstravent, eitt nu\u0301 ver\u00f0sliga vestliga mentan, sum floymdi inn yvir Russland i\u0301 1990\u2019unum. Eins og no\u0301gvir a\u00f0rir russar var\u00f0 Kirill skelka\u00f0ur i\u0301 a\u0301runum eftir fall kommunismunnar, i\u00f0 var merkt av teymaleysum brotsverkum, fa\u0301t\u00e6krad\u00f8mi og eksistentiellum o\u0301tryggleika. Sja\u0301lvt a\u0301 okkara d\u00f8gum er fo\u0301lkar\u00e6\u00f0i eitt neiligt fata\u00f0 hugtak i\u0301 Russlandi, ti\u0301 fo\u0301lki\u00f0 kny\u0301tir ta\u00f0 til postsovjettiska lo\u0301gleysa o\u0301skili\u00f0, vi\u0301sir Thomas Bremer a\u0301.\u201cVit vita ikki, um hann longu sum ungur ma\u00f0ur sa\u0301 Vesturheimin sum rotnan og forfalnan. M\u00f8guliga hevur hann ikki broytt seg, men er bert vor\u00f0in meira ty\u0301\u00f0iligur i\u0301 si\u0301ni mo\u0301tst\u00f8\u00f0u,\u201d sigur hann.Ta\u00f0 oy\u00f0slusama er honum kortini ikki fremmant. Russiski mo\u0301tasni\u00f0gevin, Svetalana Begovatova hevur samb\u00e6rt Interfax-Religion ro\u0301st \u201cgo\u0301\u00f0a kl\u00e6dnasmakki\u201d \u00e6ttfa\u00f0irsins, og sja\u0301lvur hevur hann sum metropolit av Moskva samb\u00e6rt Interfax-Russland lagt dent a\u0301 ty\u0301dningin av fagurfr\u00f8\u00f0i og listfr\u00f8\u00f0i i\u0301 kirkjuni:\u201cOrtodoksi er ikki ta\u00f0 fa\u0301t\u00e6ksliga og ves\u00e6la, men ta\u00f0 vakra i\u0301 li\u0301vinum. Ortodoksi noy\u00f0ir okkum ikki at lata okkum i\u0301 d\u00f8kkar svartar-gra\u0301ar-bru\u0301nligar litir.\u201d"}, {"text_idx": "#000009", "text": "Samb\u00e6rt russiskum mi\u00f0lum er Kirill vor\u00f0in o\u0301metaliga v\u00e6l fyri peningaliga gj\u00f8gnum mongu a\u0301rini. I\u0301 2009 var\u00f0 hann avmynda\u00f0ur vi\u00f0 einum armbandsuri vi\u00f0 meira enn 200.000 kr vir\u00f0i. Ta\u00f0 vakti forargilsi, ta\u0301 uri\u00f0 seinni vi\u00f0 eftirvi\u00f0ger\u00f0 var\u00f0 retouchera\u00f0 og solei\u00f0is tiki\u00f0 burtur u\u0301r myndini, men kortini kundi si\u0301ggjast aftur i\u0301 ti\u0301 afturkastandi ljo\u0301s-skugganum i\u0301 blanktpolera\u00f0a bor\u00f0inum, \u00e6ttfa\u00f0irin sat vi\u00f0.Hann ver\u00f0ur kortini eisini ly\u0301stur sum samskiftissinna\u00f0ur, og i\u0301 2016 helt hann og Frans, pa\u0301vi fyrsta fund nakranti\u0301\u00f0 millum lei\u00f0ararnar i\u0301 russisk-ortodoksu og ro\u0301mverskkato\u0301lsku kirkjuni i\u0301 eini roynd at gera ein enda a\u0301 tu\u0301sunda\u0301ra gomlu o\u0301semjuni millum hesar ba\u0301\u00f0ar kirkjur.\u201cHann er vinarligur og a\u0301huga\u00f0ur,\u201d sigur Thomas Bremer, i\u00f0 m\u00f8tti Kirill tv\u00e6r fer\u00f0ir, me\u00f0an hann var biskupur.\u201cEg m\u00e6lti honum til at senda ph.d.-lesandi til mi\u0301tt universitet, og hetta gj\u00f8rdi hann. Hann var a\u0301huga\u00f0ur at hava fo\u0301lk uttanum seg, sum skilti vestliga gudfr\u00f8\u00f0i,\u201d sigur Bremer."}, {"text_idx": "#000010", "text": "Kirill gj\u00f8rdist kortini alt meira konservativur so hv\u00f8rt sum stjo\u0301rn Putins gj\u00f8rdist alsamt meira konservativ, heldur Alexander Agadjanian. Samstarvsfelagsskapurin millum Kirill og 69-a\u0301ra gamla Putin to\u0301k dik a\u0301 seg i\u0301 2012, ta\u0301 Putin var\u00f0 valdur til forseta a\u0301 tri\u00f0ja sinni. Putin byrja\u00f0i at favna russisk-ortodoksu kirkjuna \u2013 ikki ney\u00f0turviliga naka\u00f0, sum vi\u0301sir a\u0301 eina perso\u0301nliga umvending, men heldur sum ein mi\u00f0il til at fa\u0301a politiskan a\u0301go\u0301\u00f0a og fyrimunir, ofta nevnt \u201cbleyta valdi\u00f0\u201d. Kirill, sum n\u00f8kur siga vera fyrrverandi KGB-ma\u00f0ur, eins og Putin, fagna\u00f0i forsetanum og stu\u00f0la\u00f0i endurvali hansara i\u0301 2018 og russisku uppi\u0301leggingina i\u0301 sy\u0301riska borgarakri\u0301ggi\u00f0. Putin stri\u0301ddist samstundis fyri at ly\u0301sa Russland sum ein verji av konservativu kristnu vir\u00f0unum, eitt nu\u0301 vi\u00f0 mo\u0301tst\u00f8\u00f0u si\u0301ni mo\u0301ti fosturt\u00f8ku og LGBTQ-r\u00e6ttindi."}, {"text_idx": "#000011", "text": "\u201cSt\u00f8\u00f0a Kirills til einleikan millum kirkju og stat gj\u00f8rdi hann til tann, hann er i\u0301 dag. Fullkomiliga bundin at ti\u0301 ra\u0301\u00f0andi sty\u0301rinum i\u0301 landinum, og millum tey serliga innvi\u0301gdu hja\u0301 Putin,\u201d sigur Agadjanian, i\u00f0 heldur, at h\u00f8gi aldurin hja\u0301 \u00e6ttfa\u00f0irinum er ein atvoldin til hansara hugbur\u00f0:"}, {"text_idx": "#000012", "text": "U\u0301TS\u00d8GNIR FRA\u0301 KIRILL\u201cVit ynskja ikki at stri\u0301\u00f0ast mo\u0301ti n\u00f8krum, Russland hevur aldri lopi\u00f0 a\u0301 nakran. ... ta\u00f0 hevur bert vart si\u0301ni m\u00f8rk.\u201d 3. mai 2022"}, {"text_idx": "#000014", "text": "\u201cI\u0301 dag hava vit eina tru\u0301skapsroynd yvirfyri ny\u0301ggju heimsskipanini, eitt slag av atgongupro\u0301gvi til \u201ceydnuri\u0301ka heimin\u201d, heimurin av yvirny\u0301tslu, heimurin av sjo\u0301nligum \u201cfr\u00e6lsi\u201d. Vita tit, hvat henda royndin er? Royndin er sera einf\u00f8ld og samstundis r\u00e6\u00f0andi \u2013 ta\u00f0 er ein parada av gjeikarum.\u201d 6. mars 2022"}, {"text_idx": "#000015", "text": "\u201cRussisk-ortodoksa kirkjan hevur alti\u0301\u00f0 roynt at geva munandi i\u0301kast til patriotisku uppalingina av landsmonnum si\u0301num, ti\u0301 hon i\u0301 hert\u00e6nastuni s\u00e6r eitt virki\u00f0 tekin av n\u00e6strak\u00e6rleika gle\u00f0ibo\u00f0skapsins og eitt d\u00f8mi um tru\u0301skap mo\u0301ti h\u00f8gu moralsku fyrimyndunum upp a\u0301 sannleika og go\u0301\u00f0sku\u201d 23. februar 2022"}, {"text_idx": "#000016", "text": "\u201c\u00d8vut Vesturheiminum merkir okkara fo\u0301lkar\u00e6\u00f0i ikki o\u0301semja og kapping, men heldur einleiki og samljo\u0301\u00f0\u201d 2005"}, {"text_idx": "#000017", "text": "\u201cTeir hava n\u00f8kurlunda sama aldur og li\u0301knandi hugbur\u00f0, hv\u00f8rs h\u00f8vu\u00f0sendama\u0301l er at tryggja framhaldi\u00f0 av hegemoniska valdinum. Hesin serliga innvi\u0301gdi bo\u0301lkur hevur vi\u0301st aftur hv\u00f8rt hugskot um broytingar ella umb\u00f8tur og heldur fast um heimsveldisligu heimsmyndina.\u201dUppaldur til at t\u00e6na statinumIdeologiin hja\u0301 Putin-sty\u0301rinim kann i\u0301 dag ly\u0301sast sum ein imperialistisk konservatisma, i\u00f0 vi\u0301sir aftur kommunismuna, men fagnar skipanini um eitt framhald av russisk-sovjettiska imperialistiska valdinum \u2013 og hesin ho\u0301skar v\u00e6l til heimsfatan Kirills, sigur russiski professarin.Ta\u00f0 er ikki ny\u0301brot i\u0301 russiskari s\u00f8gu, ta\u0301 Kirill er so sannf\u00f8rdur um, at kirkjan og russiski staturin og stjo\u0301rnin skulu standa saman. Kirkjan hevur alti\u0301\u00f0 stu\u00f0la\u00f0 statinum, fyrst var ta\u00f0 sararnir, so sovjetlei\u00f0slan og nu\u0301 Putin, vi\u0301sir Kristina Stoeckl a\u0301, professari i\u0301 sosiologi a\u0301 Innsbruck Universitet og h\u00f8vundur til bo\u0301kina: \u201cRussisk ortodoksi og sekularisme\u201d. Krill fekk sto\u0301ran part av u\u0301tbu\u0301gving si\u0301ni i\u0301 sovjet-russisku deildini fyri ekstern kirkjulig sambond og gj\u00f8rdist eisini lei\u00f0ari av hesum \u2013 altso eitt slag av kirkjuligum uttanri\u0301kisra\u0301\u00f0harra.\u201cKirill var\u00f0 uppl\u00e6rdur og sosialisera\u00f0ur solei\u00f0is, at kirkjan skuldi kunna geva eitt \u201cmoralskt\u201d andlit til russiskan \u2013 og ta\u0301 i\u0301 ti\u0301\u00f0ini sovjetiskan \u2013 uttanri\u0301kispolitik,\u201d sigur hon.Putin og Kirill hava ment eina \u00e6tlan fyri endurreisnini av russiska heimsveldinum, heldur Myroslav Marynovych, varasku\u0301lastjo\u0301ri fyri ukrainska kato\u0301lska universiteti\u00f0 i\u0301 Lviv: Putin hevur a\u0301byrgdina fyri politisku sjo\u0301narmi\u00f0ini, me\u00f0an Kirill hevur ment l\u00e6runa um \u201cRusskii Mir\u201d (russiski heimurin), hugsanin um eina brei\u00f0a russiska tjo\u0301\u00f0mentan, i\u00f0 eisini fatar um Ukraina og Hvi\u0301tarussland, og sum skal verjast \u2013 serliga mo\u0301ti Vesturheiminum. Samb\u00e6rt hesum ba\u0301\u00f0um lei\u00f0arunum var\u00f0 ein \u201ceinleiki\u201d millum russar, hvi\u0301tarussar og ukrainar skipa\u00f0 vi\u00f0 kristningini av sto\u0301rri\u0301kinum, Kyivan Rus i\u0301 988 i\u0301 nu\u0301verandi Ukraina.\u201cL\u00e6ran hja\u0301lpti ikki no\u0301gv at sannf\u00f8ra ukrainar um at gera eftir bo\u00f0um Putins, og so ma\u0301tti Putin loksins leita til va\u0301pnini,\u201d sigur Marynovych.Kirill heldur kortini ikki, at kri\u0301ggi\u00f0 er naka\u00f0 gott, metir Thomas Bremer. Men hann hevur r\u00e6ttvi\u0301sgj\u00f8rt innra\u0301sina sum eitt \u201cmetafysiskt\u201d kri\u0301ggj og sagt, at Russland bert hja\u0301lpur fo\u0301lki i\u0301 eysturukrainska Donbass-\u00f8kinum vi\u00f0 at verja seg mo\u0301ti atso\u0301knum u\u0301r Vesturheiminum. Annars er kri\u0301ggi\u00f0 n\u00e6rum ikki partur i\u0301 pr\u00e6dikum hansara.\u201cHann sigur naka\u00f0 solei\u00f0is, \u201cvit liva i\u0301 trupulum ti\u0301\u00f0um, men eins og forfedrar okkara mugu vit savna okkum um b\u00f8nina\u201d, men hann gerst to\u0301 onganti\u0301\u00f0 i\u0301t\u00f8kiligur: Hvat merkir ta\u00f0 kristna bo\u00f0i\u00f0 um n\u00e6strak\u00e6rleika i\u0301 hesum kri\u0301ggi? Hvussu eiga vit at fara vi\u00f0 ukrainum?\u201d sigur Bremer.Undir Kirill hevur kristin n\u00e6strak\u00e6rleiki ikki fingi\u00f0 nakran ty\u0301\u00f0andi leiklut i\u0301 kirkjunnar sosiall\u00e6ru, sigur Professari, Kristina Stoeckl. Kirkjan hevur heldur sett seg a\u0301 eitt smalt sett av \u201cvanligum vir\u00f0um\u201d, millum anna\u00f0 familjan, fosturlandsk\u00e6rleika, mo\u0301tst\u00f8\u00f0a mo\u0301ti r\u00e6ttindum fyri seksueller minnilutar, mo\u0301tst\u00f8\u00f0a mo\u0301ti fri\u0301sinna\u00f0um r\u00e6ttindum sum talu- og skrivifr\u00e6lsi, skilt so, at hesi kunnu gera \u201cska\u00f0a\u201d a\u0301 a\u0301tru\u0301na\u00f0arligar kenslur og l\u00e6ru.Eru dagar \u00e6ttfa\u00f0irsins taldir?"}, {"text_idx": "#000018", "text": "75-a\u0301ra gamli kirkjuovastin kann eftir reglunum sita, til hann doyr. Men Kirill er komin undir vaksandi try\u0301st fyri si\u0301n stu\u00f0ul til kri\u0301ggi\u00f0, og ta\u00f0 kann noy\u00f0a hann at fara fra\u0301. 280 russiskt-ortodoksir prestar i\u0301 Ukraina hava kravt ein kirkjuligan do\u0301msto\u0301l, i\u00f0 skal kunna vi\u00f0gera a\u0301k\u00e6rur um a\u0301sko\u00f0anarbrot og tru\u0301arvillur mo\u0301ti \u00e6ttfa\u00f0irinum. I\u0301 mai kravdi ukrainski parturin av Moskva-patriarkatinum, sum umfatar ein tri\u00f0ing av \u00f8llum so\u0301knum i\u0301 patriarkatinum, si\u0301tt \u201dfulla sja\u0301lvr\u00e6\u00f0i og sja\u0301lvbjargni\u201d eftir i\u0301 meira enn 300 a\u0301r at hava veri\u00f0 undir Moskva.Kirill hevur kortini sto\u0301rt vald i\u0301 russisk-ortodoksu kirkjuni, av ti\u0301 at teir flestu biskupar hava fingi\u00f0 h\u00e6gri emb\u00e6ti undir honum og eru honum ly\u0301dnir; andst\u00f8\u00f0an er til, men hevur onga a\u0301virkan til at bjo\u0301\u00f0a honum av, sigur Alexander Agadjanian.Myroslav Marynovych heldur, at dagar \u00e6ttfa\u00f0irsins eru taldir.\u201cEg tru\u0301gvi, at Putin fer at leita s\u00e6r eitt ho\u0301skandi h\u00f8vi til at koyra Kirill fra\u0301,\u201d sigur hann.Kristelig Dagblad: Tobias Stern Johansen"}, {"text_idx": "#000019", "text": "Myndir: Meth\u00f8g lutt\u00f8ka a\u0301 Manslegun"}, {"text_idx": "#000025", "text": "I\u0301 50 a\u0301r hevur fosturt\u00f8kumarki\u00f0 i\u0301 Danmark veri\u00f0 ta\u00f0 sama \u2013 12 vikur. Nu\u0301 vi\u00f0m\u00e6lir ein meirluti i\u0301 Etiska Ra\u0301\u00f0num i\u0301 Danmark at h\u00e6kka marki\u00f0 til 18 vikur. Ra\u0301\u00f0i\u00f0 leg\u00f0i i\u0301 dag fram si\u0301ni tilm\u00e6li um at bro..."}, {"text_idx": "#000027", "text": "Ho\u0301sdagin 28. sep. kl. 19:30 ert tu\u0301 aftur v\u00e6lkomin til vekingarm\u00f8ti vi\u00f0 tru\u0301bo\u00f0arunum O\u0301lavi Jacobsen og Carsten Fonsdal Mikkelsen. Saman bjo\u0301\u00f0a teir til eitt kv\u00f8ld vi\u00f0 b\u00f8n, sangi og vitnisbur\u00f0i. Vekingar..."}]